Lav et referat af nedenstående tekst:

Tekst:
Han har imponeret som ingen andre i denne sæson af Superligaen med 13 mål i 14 kampe, og det har man også bemærket i hjemlandet Norge. Landstræner Lars Lagerbäck offentliggjorde tirsdag truppen til venskabskampene mod Makedonien og Slovakiet i november, og her var Pål Alexander Kirkevold iblandt. - Jeg er sindssyg glad, og det er selvfølgelig fedt, at jeg er udtaget til landsholdet. Det er kæmpestort, og jeg har jo haft på fornemmelsen, at jeg ville blive udtaget. Så at få det endeligt bekræftet er jeg selvfølgelig utrolig glad for, siger Pål Alexander Kirkevold i en pressemeddelelse. Udtagelsen til det norske landshold er den første af sin slags for den 26-årige angriber, der – hvis han får spilletid – altså har debut på holdet. - Nu glæder jeg mig til møde de andre spillere i landsholdstruppen og til at vise mig frem for træneren. Om det bliver til spilletid, får vi at se. Det fokuserer jeg ikke så meget på. Jeg vil bare fokusere på at vise mig frem til træning, siger han. Missionen om at vise sig frem begynder 6. november, når Pål Alexander Kirkevold tager til den norske landsholdslejr. Kampene bliver spillet den 11. og 14. november.

Referat:
Pål Alexander Kirkevold fra Hobro IK kan få debut på sit hjemlands landshold.